== Udforskningens historie ==
Den første geologiske undersøgelse i Grønland foretoges under [[Napoleonskrigene]], hvor [[KNI|den Kongelige grønlandske Handel]] udsendte den tyske mineralog Karl Ludwig Giesecke (1761-1833) med henblik på at finde nyttige mineraler. Krigen forlængede Gieseckes ophold fra de planlagte to et halvt til syv et halvt år, og i denne tid nåede han at indsamle et meget stort mineralmateriale, herunder flere indtil da ukendte mineraler fra Gardar-provinsen, bl.a. ''eudialyt''. Gieseckes samling, hvoraf en hel skibsladning i 1807 blev konfiskeret af englænderne, men senere opsporet igen, kom til at udgøre en vigtig del af ikke blot den danske mineralsamling i det senere [[Geologisk Museum]], men også hos universiteterne i Wien og Göttingen.<ref name=":18">Lotte Melchior Larsen og Henning Sørensen (2010): Grønlands geologi som kilde til inspiration og ny forståelse af det geologiske verdensbillede, bidrag s. 104-119 i: Marita Akhøj Nielsen (red.): Det fremmede som historisk drivkraft – Danmark efter 1742 – Et festskrift til Hendes Majestæt Dronning Margrethe II ved 70-års-fødselsdagen den 16. april 2010. Det Kongelige Danske Videnskabernes Selskab, 263 sider, {{ISBN|978-87-7304-351-6}}</ref>
Geologi